Diari Oficial de la Generalitat Valenciana


Sumari del DOGV 10704, del 14-02-2025 (2025/2261)

EXTRACTE de la Resolució de 5 de febrer de 2025, del Vicerectorat d'Investigació, per la qual es convoca una beca d'iniciació a la investigació a càrrec del projecte «Ajudes complementàries als projectes d'investigació captats pel personal investigador de la Universitat Jaume I dins del PEICTI (MODALITAT A)».
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10943

Data del DOGV
:   14-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/2261

CVE
:   MJOJ-M-5109-0892

Data del document
:   05-02-2025

Organisme emissor
:   Universitat Jaume I de Castelló

Tipus de document
:   Extracte

BDNS (identif.): 813307.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/813307>)

*Primer. Persones beneficiàries*

Estudiantat de l’UJI del grau en Enginyeria en Disseny Industrial, Enginyeria Informàtica, Intel·ligència Robòtica, Enginyeria en Tecnologies Industrials, Enginyeria Elèctrica o Enginyeria Mecànica, que haja superat almenys el 50% dels crèdits de la titulació. Així mateix, la persona sol·licitant no ha d’haver superat tots els crèdits de què consta la titulació o els crèdits extra dels quals se n’haja pogut matricular i ha de tindre la nacionalitat espanyola o ser nacional d’un estat membre de la Unió Europea o d’un altre país no pertanyent a la UE amb permís de residència o d’estudis a Espanya i amb la documentació identificativa en vigor, en el moment de la incorporació a la beca.

*Segon. Finalitat*

Obtenir formació i col·laborar en el projecte d'investigació: «Ajudes complementàries als projectes d'investigació captats pel personal investigador de la Universitat Jaume I dins del PEICTI (Modalitat A)».

*Tercer. Característiques*

Beques d'iniciació a la investigació amb dedicació de 15 hores setmanals i una retribució bruta mensual de 475 euros. Les persones beneficiàries seran incloses en el Règim General de la Seguretat Social.

La durada prevista és de 6 mesos.

*Quart. Bases reguladores*

Accessibles a: <http://www.uji.es/seu/info-adm/tao/>

*Cinquè. Import*

L'import global destinat a la concessió d'aquestes beques és de 2.910,36 euros.

D'acord amb el que estableix la llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, l'anualitat de les despeses d'exercicis futurs queda condicionada a l'existència de crèdit adequat i suficient en el pressupost de l'exercici corresponent

*Sisè. Termini de presentació de sol·licituds*

Deu dies a partir de l’endemà de la publicació d'aquest extracte en el *Diari Oficial de la Generalitat Valenciana*.

Castelló de la Plana, 5 de febrer de 2025

La rectora (p. d. DOGV 9349, 27.05.2022)

Jesús Lancis Sáez

Vicerrector d'Investigació